bavarian-nlp/barwiki-20250901 huggingface dataset:
Noad-Mitrovica

Noad-Mitrovica (dt.: Nord-Mitrovica, , oda aa: Mitrovicë Veriore) is a Bezeichnung fia'n neadlichn Tei vo da Stod Mitrovica, dea Tei vo da zan Noadkosovo gheandn Gmoa Severna Kosovska Mitrovica is. De Stod Mitrovica wead duach'n Ibar in on neadlichn, iwawiengd serbischsproching, und in on sidlichn, iwawiengd albanischsproching, Tei gspoidn. Aa administrativ buidn de zwoa Stodtei seit 2008 eingständige Gmoana. In Noad-Mitrovica lem 29.460 Menschen (Stond: 2014, haptsächli Serbn. Im flächnmäßig deitli gressan Sid-Mitrovica lem uma 72.000 Peasona.
Gschicht.
Om 16. Jenna 2018 is da serbisch-kosovarische Politika Oliver Ivanović in Noad-Mitrovica voa da Zentroi vo seina Partei vo Unbekonntn daschossn worn.
Strossnbauhn Stettin

Strossnbauhn Stettin wiad vo den Tramwaje Szczecińskie betriam und foaht auf Noamäuspur mit 600 V Gleichstrom. De Linianlängan beträgt 112,8 km und de Streckenlängan 64 km. Mit 12 Linian hod de Strossnbauhn Stettin noch Warschau, Krakau, Posen und Breslau des fünftgresste Strossnbauhnnetz in Poin.
Seit 1879 gibt's a Pferdetramwaylinie wo da "Stettiner Straßen-Eisenbahn Gesellschaft". 1896 haums augfaungan mit da Elektrifiziarung.
Département Sarthe

as Département de la Sarthe is's franzesische Département mid da Oadnungsnumma 72. Es liegd im Noadwestn van Land in da Region Pays de la Loire und is noch'm Fluss Sarthe bnennd. Fluss und Département san Namansgeba fia'n Circuit de la Sarthe, af dem's 24-Stundn-Renna vo Le Mans austrong wead.
Geografie.
As Département Sarthe grenz on de Départemente: Orne, Eure-et-Loir, Loir-et-Cher, Indre-et-Loire, Maine-et-Loire und Mayenne.
Wichtigsda Fluss is de namansgemde Sarthe.
Woppn.
Bschreibung: af blaum Grund sechs Reihn goidne gsäte Lilien, as roude Bord ziagd im rechtn Obereck a süwana Läw
Symbojik: Ois Woppn fiahd's heitige Département Sarthe des vo da ehemoiing Grofschoft Maine.
Städt.
De bevejkarungsreichsdn Gmoana van Département Sarthe san:
Verwoitungsgliedarung.
As Département Sarthe gliedad se in 3 Arrondissemente, 21 Kantone und 360 Gmoana:
De Allée couverte du Colombier liegd noadwestli vo Aubigné-Racan, nohe vo da Stroß D 78 noch Sarcé, im Département Sarthe.
Da Dolmen la Pierre couverte (Duneau) liegd direkd on da Stroß "Route de Planche":, estli vo Connerré, sidli vo Duneau 30 km estli vo Le Mans.
Pierre Goutte

Pierre Goutte woa a franzesischa Autorennfoahra.
Karriere ois Rennfoahra.
Pierre Goutte woa in seina Karriere zwoamoi ban 24-Stundn-Rennea vo Le Mans om Start. 1927 woa ea Weaksfoahra ba Salmson. Da Salmson GS den ea gmoasom mid Lionel de Marmier gfoahn is, is duach an Defekt am Starta ausgfoin. 1928 hod ea as Renna mid Partna Lucien Desvaux af om Lombard AL3 ois 13. vo da Gsomtweatung beendd.
Pernå

Pernå (schwedisch), finnisch: Pernaja), is a ehemoiige Gmoa in da Landschoft Ostuusimaa on da Sidgstod vo Finnland. Seit iahra Eihgmoanung 2010 is se vawoitungsmäßig a Tei vo da Stod Loviisa, wejche seit 2011 za Landschoft Uusimaa ghead. 
As Kiachdoaf Pernå liegd om End vo da rund 20 km longa Meearesbucht Pernåviken (Pernajanlahti) 11 Kilometa westli van Zentrum vo Loviisa. Insgsomt hod de Gmoa a Gebiet vo 426,8 Quadratkilometa (ausschliassli vo de Meearesgebiete) umfossd. De Eihwohnazoih hod zletzd 3961 betrong. Dovo woan 57,8 % Finnlandschwedn, domid woa de Gmoa offiziej zwoasprochig mid Schwedisch ois Meahheits- und Finnisch ois Mindaheitssproch.
A fesde Bsiedlung hod woih scho seit'm 13. Joarhundad bstondn, easchtmois uakundli eawähnd is Pernå im Joar 1352 worn. 
Da Ort hod on da Kinistroß gleng, om oidn Weg vo de schwedischn Kinis vo Turku noch Viipuri. 1362 is Pernå za om eingständing Kiachspui worn, wos ofongs aa as Gebiet vo: Pyhtää, Ruotsinpyhtää, Lapinjärvi, Myrskylä, Loviisa und Liljendal umfossd hod. De bis heit dahoitane Kiach vo Pernå stommd aus'm Zeidraum uma 1440. Uma 1509 is da Reformator und Bibliwasetza Mikael Agricola in Pernå geboan worn. In Koskenkylä ba Pernå is 1682 a Eisnhittn grindd worn. In da Foigezeid san meahrare herrschoftliche Gutshäf entstondn. 
Zan 1. Jenna 2010 hod se de z'voa sejbstständige Gmoa Pernå mid da Stod Loviisa sowia de Gmoana: Liljendal und Ruotsinpyhtää za da Stod Loviisa zsammgschlossn.
Absalon-Klass

De Absalon-Klass (dt.: Absalon-Klasse) is a Klass vo Kommando- und Untastitzungsschiif in Fregattngräss, de vo da dänischn Marine seit 2004 eihgsetzd wead. De bishea zwoa Schiif san vo Odense Staalskibsværft in Odense baud worn.
Gschicht.
De zwoa Schiif vo da dänischn Marine san 2004 und 2005 in Dienst gstejd worn. De Woffnsysteme san eascht noch und noch bis 2008 instoiiad worn. Dobei is nua's Bordgschitz in Odense instoiiad worn, weahnd olle ondan Systeme vo da Marine in Korsør sejbsd eihbaud worn san. De Schiif san seit iahra Indienststejung voawiengd im internationaln Eihsotz untawegs.
Technik.
De etwos ungwähnli klassifiziadn Schiif vo da Absalon-Klass wean aa ois „Flexible Untastitzungsschiif“ oda „Kompfuntastitzungsschiif“ bezeichnd. Se basian af om Fregattn-Design mid om Meahzweckdeck, wos iwa a Valoderampe vafuigd. Af'm Schiif bfindn se a Kommunikazionssystem und Raimlikeitn fia on Stob vo bis za 70 Peasona. 130 weidare Peasona kenna in Containa af'm Meahzweckdeck untabrochd wean. As Schiif ko so aa za Olondung und Fiahrung vo Bodntruppn gnutzd wean. As Meahzweckdeck ko aa zan Leng vo bis za 300 Minen oda fia Minensuachoperaziona vawendd wean. Driwa naus ko's Deck ois Fejdlazarett oda zan Transpoat vo Containa, bis za 55 Foahzeing inklusiv 7 Kompfpanza gnutzd wean.
Driwa naus kenna de Schiif zwoa Londungsboote Typ SRC90E und zwoa kloane Helikopta midfiahn.
Scheukausen

Scheukausen woa a Ortstei vo da Gmoa Much im nordrhein-westfälischn Rhein-Sieg-Kroas. 
Log.
Scheukausen is heit da noadwestliche Tei vo da Ortschoft Neßhoven.
Eihwohna.
1845 san de Häf "Scheuekausen" mid siem Haushoitn vazeichnd worn. Do hom domois 37 Katholikn gwohnd.
1901 hod da Weiler 31 Eihwohna ghod. Do hom de Famijn: Landwiat Joh. Franken, Landwiat Joh. Grell, de Schneidarinna Anna Christina und Maria Catharina Steimel, Landwiat Peter Martin Steimel, Landwiatin Witwe Johann Thelen und Landwiat Peter Josef Tillmann glebd.
Okrug Raška

Raška (serbisch: Рашки округ, Raški okrug) is a Vawoitungsbeziak im Sidwestn vo Zentroiserbien.
Ea bestähd aus foingdn Gmoana ("opštine"):
Diesa Beziak hod laut Voikszehjung 2002 300.274 Eihwohna. Da Haptvawoitungssiez is de Stod Kraljevo.
In da Umgewung vo Kraljevo bfindd se's Klosta Zica. As spiritueje Zentrum van serbischn Middloita is im Joar 1220 featiggstejd worn und hod se zan Zentrum vo da serbischn Archiepiskopie entwickld.
As Klosta Studenica is om End van 12. Joarhundad featiggstejd worn und stejd a großzigige Stiftung van serbischn Fiascht Stefan Nemanja doa. Es weisd reiche Vaziarunga af und bheabeagd zoihreiche Ikonen und a große Bibliothek. Nochdem da Fiascht Mönch worn is und noch Hilandar in de Mönchsrepublik af'm Beag Athos zong woa, hod se sei äjdasda Suhn Stefan Nemanjić um's Klosta kimmad.
A Stiftung van Kini Stefan Uroš I. is's Klosta Sopoćani aus'm Joar 1260, wos beispuihofd fia de eiropäische Molarei van Middloita stähd und 1979 vo da UNESCO zan Wejdeabe eaklead worn is.
On wiatschiftlichn Schwaapunkt van Beziak buidn de Industrie (Magnohrom), as Lokomotivweak und de Schienafabrik in Kraljevo, de Hoizvaoabatung (Jasen) und da Betrieb „Elektro Srbija“.
OmniROM

OmniROM is a af Android basiarads Open-Source-Betriebssystem (Custom-ROM) fia Smartphones, Phablets und Tablet-Computa.
Gschicht.
Nochdem da Gründa vo CyanogenMod 2013 mid da Firma CyanogenMod Inc. de Kommerzialisiarung oogfangt ghobt hod, hom se mearane Entwickla obgwendt. A baar davo (drunta da Chainfire, da XplodedWild und da Dees_Troy, wo aa de SuperSU-App, de Focal Camera-App und führend TWRP Custom Recovay entwickeld hom) hom unta da Fiahrung vom Guillaume Lesniak alias XplodedWild a neis Projekt afg,pcjt. Am 16. Oktoba 2013 is OmniROM af am Big Android BBQ 2013 ogkindigt worn. Im Juni 2015 hod des Projekt mid da Vaeffentlichung vo nightly builds af da Basis vo Android 5.1.1 oogfangt und hod de Arbad üba de Foigejoar kontinuiali foatgsetzt. Am 31. Dezemba 2017 san de easchdn builds af da Basis vo Android 8.1 vaeffentliachd worn.
Zui.
OmniROM soi innovativ, kostnlos, leistungsstoak, stobil und offa fia Nutzavoaschläg ois Konkurrenzprojekt sei.
Bsundaheitn.
OmniROM ärmeglicht a Reih vo Opassungsmeglichkeitn wia OmniSwitch, Multi-Fensta-Modus Opendelta. Des Projekt vaeffentlichd Woch fia woch stobile nightly builds. Duach de Untastitzung vo Signatua Spoofing is 's megli, microG zua vawendn (freie Nochbuidung vo Googles proprietära Software). Oafache Eischränkung vo de App-Berechtigunga.
Neßhoven

Neßhoven is a Ortstei vo da Gmoa Much im Rhein-Sieg-Kroas. Da Ort is 1502 easchtmois uakundli eawähnd worn beziagli vo da jearlichn Obgobe on de Pfoarrkiach Much. Heit ghead da friaha eingne Ort Scheukausen zua Ortslog.
Log.
Neßhoven liegd im Ostn vo Much. Nochboadeafa san: Marienfeld im Noadn, Bröl im Ostn, Hoffnungsthal im Sidn und Erlen im Noadwestn. Da Ort is iwa de Landesstroß 350 eareichboa. 
Eihwohna.
1901 hod da Weiler 49 Eihwohna ghod. Vazeichnd woan foingde Haushoite: de Landwiate vo de Famijn Franken mid: Elisabeth, Franz, Johann und Mari; de Landwiate vo de Famijn Nesshöfer mid: August, Carl, Johann, Johann Peter I. und Johann Peter II. sowia Landwiat Joh. Peter Schumacher. 
Doaflem.
Im Doaf gibd's a Doafgemoaschoft, on Club vo de Trackoafreind und on Bockvaein fia'n 200 Joar oidn Backes. De Doafgmoaschoft nimmd mid om Woong om Eantedonkfest in Bruchhausen-Röttgen tei. 
Denkmoischutz.
A neigotischs Kreiz im Doaf stähd unta Denkmoischutz.
Qwant

Qwant is a Suachmaschiin mid strengn Datnschuadzbestimmunga, de vom gleichnamign französischn Unternehma entwicklt worn is.
Unternehma.
Qwant S.A.S. is im Joar 2011 vo den Franzosn Jeo-Manul Rozo und Eaic Leandri grindt worn. De Suchmaschiin kam noch a zwoajährign Entwicklungsphos im Januar 2013 af den Moakt. Laut den offizielln Ogobn da Entwickla wurdn bisha rund 3,5 Milliona Euro an Investitionskapitoi eigsammlt. Deazeid liagt da Umsatz bei round 5 Mio. Euro im Joar und de Midoabadazoi bei 25.
MidnightBSD

MidnightBSD is a Betriebssystem aas d Gruppn d Unix-Derivate, des unta da BSD-Lizenz frei vafigbar is. Des Sysdem is a Fork vo FreeBSD 6.1, lehnt se oierdings stoak an da grafischn Benutzaoberflächn vo NeXTSTEP oo.
Nam.
Des System is noch da Katz vom Lucas und Caryn Holt, Midnight (Mitternochd) gnannt woadn. Midnight is a schwoaze diakische Angora. BSD städ fia Berkeley Software Distribution.
Lizenzn.
MidnightBSD wiad unta mehrern vaschiedena Open Source Lizenzen freigem. Da Kernel-Code und da meiste nei gschaffne Code wiad unta da Zwoa-Klausel-BSD-Lizenz vaöffentlicht. Manche Teile steng unta da Beerware-Lizenz-, GPL-, ISC- und LGPL, zusamma mid da Drei- und Via-Klausel-BSD-Lizenz.
Schneizhodan

Da Obba hod aran Schneizhodan kod. 
Und Gschnubft hoda.
An Schnubfdowo, oi Stund oiwei. Und obuzd hodase dano mim Schneizhodan.
Und wen no mia, da Soifalen odada Rodz owagrunna gwen is, no hoda mia mim säibign
Schneizhodan Bfozn oobuzd kod. Aso bine dano zan Schnubfa kema gwen.
Menaichmos (Mathematika)

Menaichmos (* uma 380 v. Kr.; † uma 320 v. Kr.) woa a griachischa Mathematika, dea uma 360 v. Kr. ba da Suach noch da Wiaflvadopplung Keglschnitte entdeckd hod, de ea on Platons Akademie onhond vo om Keglmodej untasuachd hod. Sei Bruada, Mathematika und Geometa, woa Deinostratos.
Gsichad is, doss ea de Parabel und de Hyperbel entdeckd hod. De Begriffe dofia san olladings eascht spada van Apollonios vo Perge prägd worn.
Žiča (Kraljevo)

Žiča (kyrillisch: Жича) is a Doaf in Serbien. Om Rond van Doaf bfindd se's middloitaliche Serbische-Orthodoxe Klosta Žiča. Bis za Beginn vo de 1990a van 20. Joarhundad hod's Doaf: Kruševica ghoassn. As Doaf wead aa ois Stod eawähnd, des is owa ned da offizieje Status vo da Siedlung. Žiča liegd sidli vo da Stod Kraljevo.
Geografie und Bevejkarung.
As Doaf liegd in da Opština Kraljevo, im Okrug Raška. Žiča hod ba da Voikszehjung 2002 3882 Eihwohna ghod, weahnd's 1991 3740 Eihwohna woan. Noch de letzdn drei Bevejkarungsstatistikn steigd de Eihwohnazoih vo Žiča weida. De Bevejkarung stejn meahheitli orthodoxe Serbn und a Mindaheit, emfois orthodoxe Montenegrina. Z'dem lem im Doaf aa ocht orthodoxe Mazedonia, fimf katholische Krowodn, drei Jugoslawn, a katholischa Slowene, a katholischa Tschech und zwoa Slawische Muslime. 
As Doaf bstähd aus 1272 Haushoite. Žiča liegd noh om Ufa van Ibar.
Manisa (Provinz)

Manisa is a Provinz vo da Tiakei mid ana Fläch vo 13.120 km² und ana Bevejkarung vo 1.396.945 Menschn (Stond: 2016, vo dena uma 300.000 in da Provinzhaptstod Manisa lem. De Eihwohnadichte betrogd 106 Einwohner/km². Bis 1920 is de vo da Saruchanidndynastie obgleidde Bezeichnung "Saruhan" fia de Provinz vawendd worn. As Kfz-Kennzeichn hod de Numma 45.
Log.
De Provinz wead vo Sidostn bis Noadwestn vo: İzmir begrenzd, im Noadn vo Balıkesir, im Ostn vo Kütahya und Uşak und schliassli im Sidn vo Denizli und Aydın. 
Landkroas.
Manisa is seit 2012 a Großstod (Büyükşehir belediyesi). Noch ana Vawoitungsrefom 2014} san olle Landkroas direkd'm Obabuagermoasta vo Manisa untastejd. De ehemoiing Buagamoasta vo de Kommuna (Belediye) san af'n Rong vo om Muhtar runtagestuafd worn. Dohea san de 18 Landkroas gleizeidig Stodbeziake:
Listnvakaffspreis

Da Listnvakaffspreis (dt.: Listenverkaufspreis) is da gwehnliche Endpreis fia'n Endvabraucha. Natiali muass no i. d. R.) de jeweis guijtige Umsotzsteia brücksichtigd wean, de no zuagschlong wead. 
Da Listnvakaffspreis is im Großhandl dea in da Postniwasicht ausgwiesne Preis. Eascht on da Kass wead de jeweis guitige Umsotzsteia earechnd und zuagschlong. Des entfoid donn, wenn da Endvabraucha ois Kloauntanehma a entsprechnde Befreiungsbscheinigung gmäß § 19 (3) UStG rechtzeidig voa Eastejung vo da Obrechnung voaweisn ko.
Ea earechnd se aus Zuivakaffspreis zuaziagli vo om meglichn Kundnrabatt, woduach da Listnvakaffspreis donn haha ois da Zuivakaffspreis sei ko.
Amt Verl

As Amt Verl woa bis 1969 a Amt im Kroas Wiedenbrück in Nordrhein-Westfalen, Deitschland mid Siez in Verl.
Gschicht.
1843 is im Rohma vo da Eihfiahrung vo da "Landgmoa-Oadnung fia de Provinz Westfalen" im Kroas Wiedenbrück as "Amt Verl" eihgrichdd worn. De Gmoa Liemke is 1964 in "Schloß Holte" umbnennd worn. Duach's Gsetz za Neigliedarung van Kroas Wiedenbrück und vo Tein van Kroas Bielefeld is's Amt zan 31. Dezemba 1969 afglesd worn; Rechtsnochfoigarin is de heitige Stod Verl.
Buagamoasta.
On da Spitz vo da Vawoitung van Amt Verl san de eanenndn Amtmona gstondn, de seit 1927 ois Buagamoasta und seit 1934 ois Amtsbuagamoasta bezeichnd worn. Noch 1945} is aus'm Amtsbuagamoasta da Amtsdirektoa ois Loata vo da Vawoitung und Vatreta van Amt in oin Rechts- und Vawoitungsoglengheitn worn, dessn Oabat vo eahnamtlichn Amtsbuagamoasta ois Voasteha vo da Amtsvasommlung begleidd worn san.
Wolokolamski rajon

Da Wolokolamski rajon () is a Rajon in da Oblast Moskau in Russland.
Geografie.
Da Rajon grenzd: im Noadostn on an Klinski rajon, im Ostn on de Rajons Istrinski und Russki, im Sidn on an Moschaiski rajon, im Westn on an Schachowskoi rajon und im Noadwestn on an Lotoschinski rajon. Vawoitungszentrum van Rajon is de Stod Wolokolamsk.
As Klima is gmessigd kontinentoi. De bedeitndsdn Fliss van Rajon san de Rusa und de Lama.
Bevejkarung und Vawoitungsgliedarung.
Da Rajon hod 53.244 Eihwohna, dovo 26.538 in Städt (Wolokolamsk sowia de Siedlung vo städtischn Typ Sytschowo, 2010). Im Rajon gibd's zwoa Stod- und sechs Landgmoana mid zamm 267 Deafa.
Gschicht.
Da Rajon Wolokolamsk is im Joar 1929 grindd worn.
Wiatschoft.
Haptindustriezweige van Rajon san de Landwiatschoft, de Baumaterioinwiatschoft und de Textuiindustrie.
Vakeah.
Duach'n Rajon valaffn de Eisnbohstreckn vo Moskau noch Riga sowia de iah foingde Feanstroß M9 "Baltija" (z'glei Eiropastroß 22). Da Nohvakeah innahoib van Rajon wead haptsächli duach lokoie Busvabindunga gweahleistd.
Rusa

De Rusa () is a linka Nemfluss vo da Moskwa in de Oblaste: Smolensk und Moskau in Zentroirussland.
De Rusa entspringd om Rond van Moskaua Hähnruckn in da Oblast Smolensk unweid vo da Grenz za Oblast Moskau. Se fliassd in iwawiengd estlicha Richtung in de Oblast Moskau, spada wendd se se oimähli noch Sidostn. Schliassli eareichd se uma 100 km westli vo da Haptstod Moskau an Fluss Moskwa. Obahoib vo da gleinaming Kloastod Rusa wead da Fluss vo ana Toisperre afgstaud.
De Rusa hod a Läng vo 145 km. Se entwassad a Areoi vo 1990 km². Se wead haptsächli vo da Schnääschmejz gspeisd. Im Aprui und im Mai fiahd da Fluss Hochwossa. Da middlare Obfluss om Pegl "Rusa" betrogd 13,1 m³/s.
Gwähnli gfriad da Fluss im Novemba und bleibd bis Aprui eisbedeckd.
Moskaua Hähnruckn

 
Da Moskaua Hähnruckn (dt.: Moskauer Höhenrücken) is a bis hoha, seah longgstreckda Hähnzug in Russland. 
Da Hähnzug is a Tei vo da großn Osteiropäischn Ebane und de estliche Foatsetzung vo de Smolenska Hähn. Ea liegd noadwestli und noadestli vo Moskau; on seim Westend gähd da Hähnruckn aa nohtlos in de longgstreckde Middlrussische Plottn iwa. 
As middlgebiagsoatige Landschoftsbuid van Moskaua Hähnruckn is kennzeichnd duach higlige und beagige Bereiche, duach de se teiweis recht tiaf eihkeabde Flusstäla ziang.
Im Moskaua Hähnruckn entspringd da Fluss Kljasma. De gressde Stod is Moskau, wejche se sidli van Hähnzug ausbroadd.
Smolenska Hähn

 
De Smolenska Hähn (dt.: Smolensker Höhen) san a bis hoha, seah longgstreckda Hähnzug in da Ukraine, Weißrussland und in Russland.
De Smolensa Hähn san a Tei vo da großn Osteiropäischn Ebane und de estliche Foatsetzung van Weißrussischn Hähnruckn. Da Hähnzug liegd etwoa zwischn Worscha und Moskau, obwoi ba da russischn Haptstod scho da Moskaua Hähnruckn sei estliche Foatsetzung buidd. Sidwestli vo dera Metropole genga de Smolenska Hähn nohtlos in de Middlrussische Plottn iwa.
As middlgebiagsoatige Landschoftsbuid vo de Smolenska Hähn is kennzeichnd duach higlige und beagige Bereiche, duach de se teiweis recht tiaf eihkeabde Flusstäla ziang.
Da Dnepr duachfliassd de Smolenska Hähn. On da Grenz za Middlrussischn Plottn und'm Moskaua Hähnruckn entspringa unta ondam diese Fliss: Desna, Moskwa und Ugra. De gressdn Städt san: Worscha, Smolensk und Wjasma.
Pickering (North Yorkshire)

Pickering is a Kloastod im District Ryedale vo da englischn Grofschoft North Yorkshire mid Eihwohna (Stond: ). Haptsegnswiadigkeitn van Ort san: as Beck Isle Museum und de Saints Peter and Paul Church mid iahn briahmdn middloitalichn Wondmolarein.
Vakeah.
Pickering bfindd se on de: Iwalandstroßn A169 (Malton–Whitby) sowia A170 (Thirsk–Scarborough). Es bstähn Busvabindunga noch York iwa Malton sowia noch Whitby und Thirsk. Aussadem bsitzd Pickering a Stodbuslinie.
De näxde Bohstazion im Linienvakeah is Malton, uma 12 km sidli vo Pickering. Da Bohhof vo Pickering is Ausgongspunkt vo da North Yorkshire Moors Railway, ana weahnd's Summahoibjoar noch Whitby fiahndn Museumseisnboh. Pläne vo ana Reaktiviarung vo da Stichstreckn vo Malton noch Pickering, woduach a duachgängige Bohvabindung vo York bis Whitby heagstejd wean dad, san afgrund vo de ned voahondna finanziejn Middl voaeaschd af Eis glegd worn. De Kostn vo ana Realisiarung dadn se af uma £ 21 Mio. blaffa.
Ózd

Ózd [] is a noadungarische Stod im Komitat Borsod-Abaúj-Zemplén.
Noch'm Komitatssiez Miskolc is Ózd de gressde Stod van Komitat.
Geografische Log.
Ózd liegd on da slowakischn Grenz 40 km (Luftlinie) noadwestli vo Miskolc.
Gschicht.
Da Nam vo da Gmoa (vo dem Nam van Voik vo de Oghusn obgleitd) is 1272 easchtmois eawähnd worn. De heitige Stod is 1940 aus de Gmoana: Ózd, Bolyok und Sajóvárkony buidd worn und hod 1949 as Stodrecht eahoidn.
1978 san weidare Orte eihgmoad worn, doza zehjn: Hodoscsépány, Susa, Szentsimon und Uraj.
In da zwoatn Häjft van 19. Joarhundad hod se do Stoihindustrie ogsiedld. Za ana echtn Industriestod ho se Ózd owa eascht im Sozialismus entwickld. Ózd woa nem: Miskolc, Kazincbarcika und Tiszaújváros Stondort van Borsoda Industriegebiet. Noch 1990 is de Bedeitung vo da Schwaaindustrie deitli obgsunkn, worafhi de Oabatslosigkeit im Eihzugsgebiet stoak ogstieng is.
Kritik.
In de Kritik is de Stodvawoitung kemma, ois in da Hitzperiode im Summa 2013 de Stodvawoitung im Romaviadl de Wossavasoagung obdrehd hod, obwoi de Stod speziej za Vasoagung vo deara Bevejkarungsgruppe aus da Schweiz finanzieje Untastitzung eahoidn hod.
Woiwodschoft Słupsk

De Woiwodschoft Słupsk (dt.: Woiwodschaft Słupsk) woa in de Joar 1975 bis 1998 a poinische Woiwodschoft, de im Zug vo ana Vawoitungsrefoam in da heiting Woiwodschoft Pommern und za om kloana Tei in de Woiwodschoft Westpommern afgonga is. Voa iahra Grindung hod de Region za de: Woiwodschoftn Stettin (1945–1950) und Köslin (1950–1975) ghead.
Iah Haptstod woa Słupsk ("Stolp").
Bedeitnde Städt woan (Eihwohnazoihn vo 2016):
Eichinga Sää

Da Eichinga Sää, aa: Eichinga Weiher (dt.: Eichinger See, oda: Eichinger Weiher) is a 2 Hektar großa Sää direkd on da oidn Würm in da Gmoa Karlsfejd, zwischn Dochau und Minga.
Ea is im Joar 1936 af'm Grundstick van ehemoiing Buagamoasta Georg Eichinger za Kiesentnohme fia de BMW (heitigs MAN-Glende) ausbaggad worn.
Ea is a Grundwossasää mid'm Weahstaudnboch ois Obfluss in neadlicha Richtung.
Beziak Nyon

Da Beziak Nyon (District de Nyon), dt.: (Bezirk Nyon) is a Vawoitungseihheit van Kanton Waadt in da Schweiz. Haptort is Nyon. Seit 1. Jenna 2008 bstähd da Beziak Nyon aus 47 Gmoana.
Gschicht.
Da District woa bis zum 31. Dezemba 2007 in de Cercles (dt.: "Kroas"): Begnins, Gingins, Coppet und Nyon afteid.
Da District hod bis zan End 2007 aus 32 Gmoana bstondn, woa 232,05 km² gross und hod 65'832 Eihwohna (End vo 2006) zehjd.
Versoix

Versoix is a politische Gmoa van Kanton Genf in da Schweiz. Se bfindd se uma 10 Kilometa neadli vo Genf (Zentrum) om Genfersää.
Geografie.
De Nochboagmoana san de Waadtlända Gmoana: Mies VD und Chavannes-des-Bois sowia de Genfa Gmoana: Collex-Bossy und Genthod. Dozwischn noadwestli grenzd Versoix on Frankreich.
Ba Versoix mindd da Fluss Versoix, dea af franzesischm Stootsgebiet entspringd.
Duach'n Ort valaffd de Haptstross 1, westli dovo de Autoboh 1 mid'm Oschluss 8 – Versoix. De Gmoa liegd on da Bohstreckn Lausanne–Genf, de seit 1858 duachgehnd befoahboa is.
Gschicht.
Versoix is haptsächli fia sein Hofn bekonnd, dea oana vo de Haptpole van Handel af'm Genfersää im XIV. Joarhundad woa, und sei deafliche Umgebung, de guad bewoahd wean kenna hod, obwoih Versoix im Laff vo de 1990a Joar on Status vo ana "Stod" eahoidn hod (in da Schweiz gejdn Orte mid iwa 10'000 Eihwohna ois Städt).
Foibö

Foiböen (dt.: Fallböen) san stoake, obweats grichdde Luftsträmunga, oiso stoake Obwinde, de duach a ausprägde labile Atmospheanschichtung vauasochd wean. 
Fliagd a Flugzeig in a soiche Luftsträmung, umgongssprochli ois Luftloch bezeichnd, eih, valiad's in kuaza Zeid stoak on Häh, woduach de Insossn's Gfuih van frein Foi griang. 
In Bodnnäh wean Foiböen in de Horizontale umglenkd, wo se donn ois normale, woogrechte Bö woahgnumma wean.
Stoake Foiböen wean ois Downburst bezeichnd und tredn meisd im Zammahong mid Gwitta af.
Angloamerikanisch

As Adjektiv angloamerikanisch beziagd se im Oigmoana af's englischsprochige Amerika, wos in Obgrenzung za Lateinamerika bisweijn ois Angloamerika bezeichnd wead. Es is z untascheidn vo dem mid Bindestrich gschriemna Kopulativkompositum "anglo-amerikanisch", wos so vui bedeidd wia_ „Großbritannien und voAmerika gleichamoßn betreffnd.“ Analog bezeichnd Angloamerikana de Biaga vo de Vaoanigtn Stootn und Kanada (oda z'mindesd de englischsproching), "Anglo-Amerikana" higeng „Britn und (Noad)-Amerikana“.
Ba da Untascheidung vo Rechtskroas moand: "anglo-amerikanischs Recht" (oda: "anglsächsischs Recht") as Common Law, des in vuin englischsproching Lända gejtnde Recht, wos se meah af richtaliche Uateie vo da Vagongaheit (Präzedenzfäj) ois af Gesetze stitzd. Tei van Common Law gejdn no in zoihreichn Lända, de friaha Kolonien vo da englischn Krone woan, beispuisweis in de USA, Kanada, Australien und Neiseeland.
(1125) Kina

 (1125) Kina (dt.: (1125) China) is a Asteroid van Hauptgiatl, dea om 30. Oktoba 1957 om Purple-Mountain-Observatorium in Nanjing entdeckd worn is. 
Bnennd is da Asteroid noch da Voiksksrepublik Kina, in dea ea entdeckd worn is.